laion/Wikipedia-Exotic huggingface dataset:
সাউদার্ন মেডিকেল কলেজ

সাউদার্ন মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৫ সালে এটি চট্টগ্রাম জেলার খুলশিতে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ। কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত। কলেজটির একাডেমিক অনুষদে এখন ১৯৪ জন পূর্ণ -কালীন অনুষদ সদস্য রয়েছে। কলেজের আটটি একাডেমিক বিভাগের নাম: এনাটমি বিভাগ, ফিজিওলজি, বায়োকেমিস্ট্রি, ফার্মাকোলজি, প্যাথলজি, মাইক্রোবায়োলজি, ফরেনসিক মেডিসিন এবং কমিউনিটি মেডিসিনের ৮৮ জন পূর্ণকালীন সদস্য রয়েছে। তাদের মধ্যে ১২ অধ্যাপক, ১১ সহযোগী অধ্যাপক, ৮ জন সহকারী অধ্যাপক এবং ৫৭ জন প্রভাষক অন্তর্ভুক্ত রয়েছে। ২৯ জন অধ্যাপক, ২০ জন সহযোগী অধ্যাপক, ৩ জন সহকারী অধ্যাপক, ১৫ জন নিবন্ধক, ০২ জন আবাসিক চিকিৎসক এবং ৪ জন রেসিডেন্ট সার্জন সমন্বয়ে সাউদার্ন মেডিকেল কলেজ ও হাসপাতালের একাডেমিক অনুষদ কলেজের ক্লিনিকাল পাঠদান অনুষ্ঠানে অংশ নিচ্ছেন। কলেজটির সাথে সংযুক্ত হাসপাতাল রয়েছে। বাংলাদেশের মেডিকেল কলেজসমূহের তালিকা। "Chittagong Medical University"। cmu.edu.bd। ২০১৯-০৮-১৭ তারিখে মূল থেকে আর্কাইভ করা। সংগ্রহের তারিখ ২০২০-০১-২৩।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "Academic Facility"। SOUTHERN MEDICAL COLLEGE & HOSPITAL (ইংরেজি ভাষায়)। ২০১৬-০৫-২৩। সংগ্রহের তারিখ ২০২০-০১-২৩।  অফিসিয়াল ওয়েবসাইট
সুধাংশু শেখর হালদার

সুধাংশু শেখর হালদার (যিনি এস এস হালদার নামে বেশি পরিচিত) ছিলেন বাংলাদেশ আওয়ামী লীগের একজন রাজনীতিবিদ, মুক্তিযোদ্ধা ও সাবেক সংসদ সদস্য। তিনি ১৯৭৯ সালের দ্বিতীয় ও ১৯৯১ সালের পঞ্চম জাতীয় নির্বাচনে সংসদ সদস্য নির্বাচিত হয়েছিলেন। সুধাংশু শেখর হালদার পিরোজপুর জেলায় জন্মগ্রহণ করেন। তার স্ত্রী সাধনা হালদার নবম জাতীয় সংসদের মহিলা আসন ৩২ থেকে মনোনীত সংসদ সদস্য ছিলেন। সুধাংশু শেখর হালদার ১৯৬৮ সালে আইয়ুব বিরোধী আন্দোলনে এবং ১৯৮২, ১৯৮৩, ১৯৮৫ সালে হুসেইন মোহাম্মদ এরশাদের সামরিক শাসন বিরোধী আন্দোলনে সক্রিয় অংশ গ্রহণ করায় তিনি গ্রেফতার হন। তিনি ১৯৭৯ এবং ১৯৯১ সালে পিরোজপুর ১ আসন থেকে সংসদ সদস্য নির্বাচিত হন। ১৯৮০ সালে বিবিসি তাকে উপমহাদেশের শ্রেষ্ট পার্লামেন্টারিয়ান হিসেবে স্বীকৃতি দেয়। ১৯৮১ সাল থেকে আমৃত্যু তিনি বাংলাদেশ আওয়ামী লীগ কেন্দ্রীয় কমিটির সদস্য ছিলেন। জুন ১৯৯৬ ও ২০০১ সালের জাতীয় নির্বাচনে মানবতাবিরোধী অপরাধে আমৃত্যু কারাদণ্ড প্রাপ্ত দেলাওয়ার হোসাইন সাঈদীর কাছে পরাজিত হয়েছিলেন তিনি। সুধাংশু শেখর হালদার ২৯ সেপ্টেম্বর ২০০৪ সালে বারডেম হাসপাতালে মৃত্যুবরণ করেন। "সুধাংশু শেখর হালদার"। প্রথম আলো। সংগ্রহের তারিখ ২০২০-০১-২৩।  "সুধাংশু শেখর হালদার, পিরোজপুর-১"। প্রথম আলো। সংগ্রহের তারিখ ২০২০-০১-২৩।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "ধরে রাখতে তৎপর আ.লীগ, ফেরত চায় ২০ দলীয় জোট : পিরোজপুর-১ আসন"। www.bhorerkagoj.com। ২০২০-০৫-২৩ তারিখে মূল থেকে আর্কাইভ করা। সংগ্রহের তারিখ ২০২০-০১-২৩।
কানবর রাই সিং

কানবর রাই সিং (উচ্চারণ; হিন্দি: कानवर रॉय सिंह; জন্ম: ২৪ ফেব্রুয়ারি, ১৯২২ - মৃত্যু: ১২ নভেম্বর, ১৯৯৩) তৎকালীন ব্রিটিশ ভারতের পাঞ্জাব প্রদেশের দ্বারকটি এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে পাতিয়ালা মহারাজা একাদশ, সার্ভিসেস ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৪০-৪১ মৌসুম থেকে ১৯৬০-৬১ মৌসুম পর্যন্ত কানবর রাই সিংয়ের প্রথম-শ্রেণীর খেলোয়াড়ী জীবন চলমান ছিল। খাঁটিমানের ডানহাতি ব্যাটসম্যান ছিলেন কানবর রাই সিং। চারটি শতক ও সাতটি অর্ধ-শতরান সহযোগে ৩০.১৩ গড়ে ১৭৭৮ রান তুলেছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কানবর রাই সিং। ১ জানুয়ারি, ১৯৪৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ডানহাতি ব্যাটসম্যান কানবর রাই সিংকে বিস্ময়করভাবে ১৯৪৭-৪৮ মৌসুমে অস্ট্রেলিয়া গমনকল্পে ভারত দলে অন্তর্ভুক্ত করা হয়। জাতীয় দলে তার অন্তর্ভুক্তিতে বেশকিছু বিতর্কিত প্রতিবেদন রচিত হয়েছিল। ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। তবে, এ সফরে খুব কমই নিজেকে মেলে ধরতে পেরেছিলেন তিনি। ব্যাট হাতে নিয়ে নিচেরসারিতে আট নম্বরে মাঠে নামার সুযোগ পান। প্রথম ইনিংসে ২ ও দ্বিতীয় ইনিংসে ২৪ রান তুলে দলের দ্বিতীয় সর্বোচ্চ রান সংগ্রাহকে পরিণত হয়েছিলেন তিনি। ১২ নভেম্বর, ১৯৯৩ তারিখে ৭১ বছর বয়সে উত্তরাখণ্ডের দেরাদুন এলাকায় কানবর রাই সিংয়ের দেহাবসান ঘটে। "Player Profile: Kanwar Rai Singh"। ESPNcricinfo। সংগ্রহের তারিখ ১৪ জানুয়ারি ২০১৩।  "Kanwar Rai Singh"। cricketarchive। সংগ্রহের তারিখ ১১ ফেব্রুয়ারি ২০১৫।  আমির ইলাহি দত্তারাম হিন্দলেকর এক টেস্টের বিস্ময়কারী ভারতীয় টেস্ট ক্রিকেটারদের তালিকা ইএসপিএনক্রিকইনফোতে কানবর রাই সিং (ইংরেজি) ক্রিকেটআর্কাইভে কানবর রাই সিং (সদস্যতা প্রয়োজনীয়) (ইংরেজি)
বিক্রমপুর ভূইয়া মেডিকেল কলেজ

বিক্রমপুর ভূইয়া মেডিকেল কলেজ হলো বাংলাদেশের একটি বেসরকারি মেডিকেল স্কুল। এটি মুন্সীগঞ্জের শ্রীনগরে অবস্থিত। এটি ঢাকা বিশ্ববিদ্যালয় অধিভুক্ত একটি কলেজ। কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত। আফাজ নাতেকা হাসপাতাল নামে ২০০৮ সালে এ প্রতিষ্ঠান যাত্রা শুরু করে। ২০১১ সালে হাসপাতালের আউটডোর খোলা হয়। কলেজটির সাথে সংযুক্ত ২৫০ শয্যার হাসপাতাল রয়েছে। কলেজটিতে ৮.১ একর জমির উপর ১ লক্ষ ২৩ হাজার বর্গ ফুটের একটি একাডেমিক ভবন রয়েছে। "About Us | Bikrampur Bhuiyan Medical College" (ইংরেজি ভাষায়)। সংগ্রহের তারিখ ২০২০-০১-২৩।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "বেসরকারি মেডিকেল শিক্ষার এ কী হাল"। সমকাল (ইংরেজি ভাষায়)। সংগ্রহের তারিখ ২০২০-০১-২৩। [স্থায়ীভাবে অকার্যকর সংযোগ] দাপ্তরিক ওয়েবসাইট
শিশুতোষ সংগীত

শিশুতোষ সঙ্গীত বা শিশুসঙ্গীত হলো শিশুদের জন্য পরিবেশিত সুর ও ছন্দযুক্ত সঙ্গীত। ইউরোপীয় চিন্তাধারা প্রভাবিত প্রেক্ষাপটে এর অর্থ শিশু সঙ্গীত হলো সাধারণত একপ্রকার গান যা বিশেষত শিশু ও কিশোর-কিশোরী শ্রোতাদের জন্য রচনা ও গাওয়া হয়। এর সুরকার ও গায়করা সাধারণত প্রাপ্তবয়স্ক। তবে প্রাপ্তবয়স্ক হওয়া কোনো শর্ত বা আবশ্যকতা নয়। ঐতিহাসিকভাবে বলা যায় শিশুসঙ্গীত বিনোদন এবং শিক্ষামূলক উভয় রূপেই কাজ করে। অধিকাংশ ক্ষেত্রেই শিশুসঙ্গীত এমনভাবে রচিত হয় যে এর মাধ্যমে শিশুরা তাদের নিজেদের সংস্কৃতি ও অন্যদের সংস্কৃতি সম্পর্কে জানতে পারে, সদাচরণ ও মানবিকতা শিখতে পারে এবং তাদের জৈবনিক ঘটনা এবং মনোজাগতিক দক্ষতা বাড়াতে সহায়তা করে। বেশিরভাগ শিশুসঙ্গীতই সাধারণত লোকসঙ্গীত, তবে শিক্ষামূলক সঙ্গীত নামে এর একটি পুরো ধারাই রয়েছে যা ক্রমশ জনপ্রিয় হয়ে উঠেছে। শিশুসঙ্গীতের ব্যবহার, শিক্ষার পাশাপাশি বিনোদন দেওয়ার জন্য ক্রমবর্ধমান বৃদ্ধি পায় যখন ২০০৯ সালের ফেব্রুয়ারিতে ছোট বাচ্চাদের জন্য করা ববি সুসার সিরিজের বিক্রিত সিডির সংখ্যা পাঁচ মিলিয়ন ছাড়িয়ে যায়। Educational Dealer magazine, April 2009, Industry news section, page 34. Duo, Battersby (৪ অক্টোবর ২০১৬)। "Smithsonian Folkways acquires Bobby Susser's New Hope Records Catalog"। Huff Post। সংগ্রহের তারিখ ২২ ডিসেম্বর ২০১৭।
সরদারি প্রথা

সরদারি প্রথা বা সর্দারি প্রথা হলো ঊনবিংশ শতাব্দীর দ্বিতীয়ার্ধে বাংলাদেশের ঢাকা শহরের পঞ্চায়েত ব্যবস্থা। তাৎকালীন ব্রিটিশ শাসনামলে এ প্রথার বিকাশ ঘটে। রাষ্ট্র কর্তৃক স্বীকৃত এ প্রথায় প্রতিটি মহল্লায় স্থানীয় প্রভাবশালী মুসলমান ব্যক্তিদের থেকে পাঁচ সদস্য বিশিষ্ট একটি করে কমিটি গঠন করা হতো যারা উক্ত মহল্লার ছোটখাটো বিষয়াদি মীমাংসা করতেন। প্রতিটি কমিটির প্রধান সরদার বা সর্দার নামে পরিচিত ছিলেন। সর্দার আজীবনের জন্য নিয়োগ পেতেন এবং মৃত্যুর পর সাধারণত তার যোগ্য উত্তরসূরী, পূর্বসূরী ও উত্তরাধিকারসুত্রে বংশানুক্রমিক সর্দার হতেন। ঢাকার নবাব পরিবার পঞ্চায়েত কমিটি অনুমোদন ও আনুষ্ঠানিক স্বীকৃতি প্রদান করতেন। সরদারি প্রথার প্রচলন সম্পর্কে সঠিক তারিখ জানা না গেলেও অনেকে মনে করেন মুঘল শাসনামলে এটি শুরু হয়ে পরে ব্রিটিশ শাসনামলে এর বিকাশ ঘটে। ব্রিটিশ শাসনামলে ঢাকার নবাবগণ ব্রিটিশ সরকারের অনুগত ছিলেন। ঢাকা মহানগরীর সামাজিক শৃঙ্খলা রক্ষার জন্য ও নবাবের আনুগত্য ধরে রাখার জন্য নবাব পরিবার প্রথাটি চালু করার পর ব্রিটিশ সরকার এটিকে স্বীকৃতি প্রদান করে। ১৮৭৬ সালে নবাব আবদুল গনির সময়ে এ পঞ্চায়েত ব্যবস্থার গুরুত্ব বৃদ্ধি পেতে থাকে এবং এ সময় ঢাকায় মোট ১২টি পঞ্চায়েত কমিটি ছিলো। খাজা সলিমুল্লাহর সময় আরো ২২টি কমিটি এর সাথে যুক্ত করা হয় এবং ব্যবস্থাকে পুনর্গঠন করা হয়। ১৯০৭ সালে নবাব পরিবার থেকে খাজা মোহম্মদ আজমকে ঢাকার সকল পঞ্চায়েত কমিটির তত্ত্বাবধায়ক নিয়োগ দেওয়া হয়। আজমের সময়কালে ঢাকায় অনুমানিক ১৩৩ জন সরদারের সাথে সাথে ১৩৩টি কমিটি ছিলো। ঢাকায় ৮০ বছর পর্যন্ত এই প্রথা প্রচলিত ছিলো। ১৯৫০ সালে জমিদারি প্রথা বিলুপ্তির সাথে সাথে সরদারি প্রথারও বিলুপ্তি ঘটে। ঢাকার উল্লেখযোগ্য সরদারদের ম রবধ্যে ছিলেন, জুম্মন সরদার, পিয়ারু সরদার, রুস্তম সরদার, মোতি সরদার, মির্জা কাদের সরদার, সিদ্দিক সরদার, মাওলা বকশ সরদার, মাজেদ সরদার এবং লতিফ খান সরদার। ২০১৬ সালে আক্তার সরদার নামে পরিচিত ঢাকার জীবিত সর্বশেষ সরদার মৃত্যুবরণ করেন। পঞ্চায়েত কমিটি সাধারণত বিভিন্ন পারিবারিক, সামজিক, ভূসম্পত্তির উত্তরাধিকার ও ব্যক্তিগত বিরোধ সালিশী বৈঠকের মাধ্যমে নিষ্পত্তিতে ভূমিকা পালন করতো। বিভিন্ন ধরনের সামাজিক অনুষ্ঠানও এ প্রথায় পালিত হতো। সাধারণত যে কোন সিদ্ধান্ত সকল পক্ষ মেনে চলতেন এবং কেউ অমান্য করলে স্থানীয়ভাবে শাস্তির ব্যবস্থা ছিলো। "ঢাকায় মোগল আমলের পঞ্চায়েত প্রথা"। ইত্তেফাক। ১২ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০২০।  "সরদারি প্রথা"। বাংলাপিডিয়া। সংগ্রহের তারিখ ২৩ জানুয়ারি ২০২০।  "চলে গেলেন ঢাকার শেষ সরদার"। কালের কণ্ঠ। সংগ্রহের তারিখ ২৩ জানুয়ারি ২০২০।  বাংলাপিডিয়ায় সরদারি প্রথা
গেরহার্ড ভন কুগেলগেন

ফ্রাঞ্জ গেরহার্ড ভন কুগেলগেন (৬ ফেব্রুয়ারি ১৭৭২ – ২৭ মার্চ ১৮২০) একজন জার্মান চিত্রশিল্পী যিনি প্রতিকৃতি ও ইতিহাস চিত্রাবলী অঙ্কনের জন্য স্মরণীয়। তিনি ড্রেসডেন চারুকলা একাডেমিতে অধ্যাপনার পাশাপাশি প্রুশিয়ান চারুকলা একাডেমি এবং রুশ ইম্পেরিয়াল একাডেমি অব আর্টস উভয়েরই সদস্য ছিলেন। এছাড়া তাঁর যমজ ভাই কার্ল ভন কুগেলগেনও একজন উল্লেখযোগ্য চিত্রশিল্পী ছিলেন। গেরহার্ড ভন কুগেলগেন পশ্চিম জার্মানির বাখারাখে জন্মগ্রহণ করেন। ১৭৮৯ সালে বিদ্যালয়ের গণ্ডি শেষে তিনি নিকটবর্তী কোবলেন্স শহরে চিত্রাঙ্কন নিয়ে পড়েন। ১৭৯১ এর শুরুতে বনে কাজ করেন, সেখানে তিনি আস্ট্রিয়ার রাজপুত্র ও ইলেক্টর আর্চডিউক ম্যাক্সিমিলিয়ান ফ্রান্সিস, মন্ত্রী ফার্ডিনান্ড অগাস্ট ভন স্পিগেল জাম ড্রেসডেন এবং ওয়ল্ডস্টেইনের কাউন্টের প্রতিকৃতি আঁকেন। এরপর তিনি ও তাঁর ভাই আর্চডিউক ম্যাক্সিমিলিয়ান ফ্রান্সিসের অর্থনৈতিক আনুকুল্যে রোম, মিউনিখ এবং রিগায় শিক্ষা ভ্রমণে অংশ নেন। ১৮০০ সালে তিনি হেলেন মেরি জোয়েজ ভন মন্টেইফেল (১৭৭৪ - ১৮৪২) নাম্নী এক নারীকে বিয়ে করেন যিনি ছিলেন ১৪শ শতকে গোড়াপত্তন হওয়া একটি অভিজাত বাল্টিক-জার্মান পরিবারের সন্তান। এই দম্পতির কোলে তিনটি সন্তান জন্ম নেয়; এদের মধ্যে বয়োজ্যেষ্ঠ উইলহেম ভন কুগেলগেনের জন্ম হয়েছিল ১৮০২ সালে, যে পরে চিত্রশিল্পী হিসেবে বেড়ে উঠে। অপর দুই জন হল গেরহার্ড (১৮০৬ - ১৮৮৪) ও অ্যাডেলহেইড (১৮০৮ - ১৮৭৪)। পেশাজীবনে তিনি কাসপার ডাভিড ফ্রিডরিখ, ইয়োহান উল্ফগ্যাং ভন গ্যোটে, ইয়োহান গটফ্রিট হের্ডার, অগাস্ট ভন কোটজেবুয়ে, ফ্রেডরিখ ভন শিলার, ইয়োহান গটফ্রিট সিউম, লুডভিগ উহল্যান্ড, জাকারাইস ওয়ার্নার, ক্রিস্টোফ মার্টিন উইল্যান্ড, ইয়োহান কার্ল সাইমন মরগেনস্টার্ন এবং তাঁর সময়ের অন্যান্য লেখক, চিত্রশিল্পী ও পণ্ডিতদের প্রতিকৃতি আঁকেন। ড্রেসডেনে চলে আসার পর কুগেলগেনের গটেসীগেন (ঈশ্বরের আশীর্বাদ) ভিলাটি প্রাক রোমান্টিক চিত্রশিল্পী ও অনুগামীদের সভা স্থলে পরিণত হয়। কাসপার ডাভিড ফ্রিডরিখ ছিলেন একাধারে ছাত্র ও বন্ধু। ১৮২০ সালে, লশউৎজ শহরতলির তাঁর স্টুডিও থেকে ড্রেসডেনে যাওয়ার পথে এক চোরের হাতে খুন হন। ড্রেসডেনের পুরাতন ক্যাথলিক সমাধিস্থলে তাকে সমাহিত করা হয়। ১১৩১৩ কুগেলগেন গ্রহাণুটির নাম এই গুণী শিল্পী এবং তার পুত্র উইলহেমের নামানুসারে রাখা হয়েছে। ফ্রেডরিখ ভন শিলার ইয়োহান গটফ্রিট হের্ডার ইয়োহান উল্ফগ্যাং ভন গ্যোটে কাসপার ডাভিড ফ্রিডরিখ রাজকন্যা এলিজাবেথ আলেক্সিভনা; (লুইস অব বাডেন) ক্রিস্টোফ মার্টিন উইল্যান্ড কাউন্ট হল একজন ইংরেজ আর্লের সমতূল্য মর্যাদাসম্পন্ন ইউরোপীয় অভিজাত ব্যক্তি Entry on the website of NASA's Jet Propulsion Lab Carl Clauß (1883) (জার্মানে))। "Kügelgen, Gerhard von"। সাধারণ জার্মান জীবনী (এডিবি)। 17। লাইপ্‌ৎসিশ: ডাঙ্কার ও হামব্লোট। pp. 305{{ #if:307 |–307}। Dorothee von Hellermann: Gerhard von Kügelgen (1772–1820). Das zeichnerische und malerische Werk. Reimer, Berlin 2001, আইএসবিএন ৩-৪৯৬-০১২২৯-৩ উইকিমিডিয়া কমন্সে গেরহার্ড ভন কুগেলগেন সংক্রান্ত মিডিয়া রয়েছে। ইউনিয়ন লিস্ট অব আর্টিস্ট নেমস অনলাইন তালিকায় গেরহার্ড ভন কুগেলগেনের তথ্যাবলী The Kügelgenhaus, Dresden, established in Kügelgen's former home
ঢাকা কমিউনিটি মেডিকেল কলেজ

ঢাকা কমিউনিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার বড় মগবাজারের ওয়্যারলেস গেটে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। ২০১৩-১৪ সেশন থেকে কলেজটিতে বিডিএস কোর্সও পড়ানো হয়। কলেজটি পাঁচ বছর মেয়াদী কোর্স শেষে এমবিবিএস এবং বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত। ঢাকা কমিউনিটি মেডিকেল কলেজের ক্যাম্পাসটি ঢাকা শহরের মাঝে ১৯০/১১, বড় মগবাজার, ওয়্যারলেস রেল গেট -এ অবস্থিত। বর্তমানে, প্রাক ক্লিনিকাল, প্যারা ক্লিনিকাল এবং ক্লিনিকাল একাডেমিক কার্যক্রম ১২ তলা (নির্মাণাধীন) ভবনে চলছে। ক্লিনিকাল পরিষেবা, শিক্ষাদান এবং প্রশিক্ষণ কার্যক্রম সংলগ্ন ৫০০ শয্যাবিশিষ্ট হাসপাতাল কমপ্লেক্সে অনুষ্ঠিত হয়। মেডিকেল কলেজ হাসপাতাল ১৪ তলা ভবন (নির্মাণাধীন)। বর্তমানে হাসপাতাল ভবন ১২ তলা বিশিষ্ট। কলেজটি বাংলাদেশের বিভিন্ন জায়গায় শহুরে এবং পল্লী স্বাস্থ্যসেবা কেন্দ্রগুলিতে প্রবেশাধিকার পেয়েছে। কলেজটির সাথে সংযুক্ত ৫০০ শয্যার হাসপাতাল রয়েছে। বাংলাদেশের মেডিকেল কলেজসমূহের তালিকা। "About DCMC – DHAKA COMMUNITY MEDICAL COLLEGE" (ইংরেজি ভাষায়)। সংগ্রহের তারিখ ২০২০-০১-২৩।  BanglaNews24.com। "ঢাকা কমিউনিটি মেডিকেল কলেজ হাসপাতালে নিয়োগ :: BanglaNews24.com mobile"। banglanews24.com (ইংরেজি ভাষায়)। সংগ্রহের তারিখ ২০২০-০১-২৩।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  অফিসিয়াল ওয়েবসাইট
গাজী নুরুজ্জামান বাবুল

গাজি নুরুজ্জামান বাবুল বাংলাদেশ জাতীয়তাবাদী দলের একজন রাজনীতিবিদ এবং পিরোজপুর-১ আসনের সাবেক সাংসদ। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সংসদ সদস্য নির্বাচিত হয়েছিলেন। গাজি নুরুজ্জামান বাবুল ২৭ অক্টোবর ১৯৪৮ সালে পিরোজপুর জেলায় জন্মগ্রহণ করেন।জেলা বিএনপির সাবেক সভাপতি গাজী নুরুজ্জামান বাবুল গত ৫ আগস্ট ২০২৪ চিকিৎসাধীন অবস্থায় ঢাকার হলি ফ্যামিলি হাসপাতালে ৭৫ বছর বয়সে গাজী নুরুজ্জামান বাবুল মৃত্যুবরণ করেন। গাজি নুরুজ্জামান বাবুল পিরোজপুর জেলা বিএনপির সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে পিরোজপুর-১ আসন থেকে বাংলাদেশ জাতীয়তাবাদী দলে প্রার্থী হিসেবে সংসদ সদস্য নির্বাচিত হয়েছিলেন। ষষ্ঠ জাতীয় সংসদ সদস্যদের তালিকা "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বিএনপি নেতা গাজী নুরুজ্জামান বাবুল গ্রেপ্তার"। সোনালীনিউজ ডটকম। ১২ নভেম্বর ২০১৭। সংগ্রহের তারিখ ২৪ জানুয়ারি ২০২০। [স্থায়ীভাবে অকার্যকর সংযোগ] "গাজী নুরুজ্জামান বাবুল"। প্রিয়.কম (ইংরেজি ভাষায়)। সংগ্রহের তারিখ ২০২০-০১-২৩। [স্থায়ীভাবে অকার্যকর সংযোগ] ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ
মাকিদ হায়দার

মাকিদ হায়দার (২৮ সেপ্টেম্বর ১৯৪৭-১০ জুলাই ২০২৪) বাংলাদেশী কবি ও লেখক। মাকিদ হায়দার ১৯৪৭ সালের ২৮ সেপ্টেম্বর তৎকালীন পূর্ব পাকিস্থানের পাবনা জেলার দোহারপাড়া গ্রামে জন্মগ্রহণ করেন। তার বাবা হাকিমউদ্দিন শেখ ও মা রহিমা খাতুন। বাবা মায়ের সাত ছেলে ও সাত মেয়ে। তিনি ছেলেদের মধ্যে তৃতীয়। তার ভাই রশীদ হায়দার, জিয়া হায়দার, দাউদ হায়দার, জাহিদ হায়দার, আবিদ হায়দার ও আরিফ হায়দার সবাই দেশের সাহিত্য-সংস্কৃতির সাথে জড়িত। রোদে ভিজে বাড়ি ফেরা আপন আঁধারে একদিন রবীন্দ্রনাথ: নদীগুলা বাংলাদেশের প্রেমের কবিতা যে আমাকে দুঃখ দিলো সে যেনো আজ সুখে থাকে কফিনের লোকটা ও প্রার্থ ও প্রতিম প্রিয় রোকানালী মমুর সাথে সারা দুপুর বাংলা একাডেমি সাহিত্য পুরস্কার তিনি ১০ জুলাই ২০২৪ সালে নিজ উত্তরার নিজ বাসায় ইন্তেকাল করেন। https://www.jugantor.com/national/826482/%E0%A6%AE%E0%A6%BE%E0%A6%B0%E0%A6%BE-%E0%A6%97%E0%A7%87%E0%A6%9B%E0%A7%87%E0%A6%A8-%E0%A6%95%E0%A6%AC%E0%A6%BF-%E0%A6%AE%E0%A6%BE%E0%A6%95%E0%A6%BF%E0%A6%A6-%E0%A6%B9%E0%A6%BE%E0%A7%9F%E0%A6%A6%E0%A6%BE%E0%A6%B0%C2%A0।  |শিরোনাম= অনুপস্থিত বা খালি (সাহায্য); |ইউআরএল= অনুপস্থিত বা খালি (সাহায্য) "মাকিদ হায়দার এর ৭০তম জন্মদিন"। সংগ্রহের তারিখ ২৪ জানুয়ারি ২০২০। [স্থায়ীভাবে অকার্যকর সংযোগ] "জিয়া হায়দারের ৮০তম জন্মদিনে আনন্দ-উৎসব -- উপ-সম্পাদকীয় -- জনকন্ঠ"। [স্থায়ীভাবে অকার্যকর সংযোগ] প্রতিবেদক, নিজস্ব (২০২৪-০৭-১০)। "কবি মাকিদ হায়দার আর নেই"। Prothomalo। সংগ্রহের তারিখ ২০২৪-০৭-২৫।
চাণক অন্নপূর্ণা মন্দির

চাণক অন্নপূর্ণা মন্দির পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি দ্বিতীয় দক্ষিণেশ্বর নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত। মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন। জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে। চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি দ্বিতীয় দক্ষিণেশ্বর নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ। চাণকে দ্বিতীয় দক্ষিণেশ্বর, ইন্দ্রলাল বন্দ্যোপাধ্যায়, সাপ্তাহিক বর্তমান, ২৯ নভেম্বর, ২০০৮ সংখ্যা। দক্ষিণেশ্বর কালীবাড়ি
অশ্ব

অশ্ব বা ইক্যুইডি (Equidae) হল ঘোড়া ও ঘোড়াজাতীয় প্রাণীদের (যেমন গাধা ও জেব্রা) জীববৈজ্ঞানিক জীবপরিবার। এর সকল জীবন্ত প্রজাতিই ইকুউস গণের মধ্যে রয়েছে। ইক্যুইডি পেরিসোড্যাকটাইলা গোত্রের অন্তর্ভুক্ত জীবপরিবার, যাতে টেপির, গণ্ডার এবং বেশ কয়েকটি বিলুপ্ত পরিবার রয়েছে। ইক্যুইডি শব্দটি দ্বারা এই পরিবারের যেকোনো সদস্যকেই বোঝায়, যেকোনও ইক্যুইনসহ। ইক্যুইডির প্রাচীনতম জীবাশ্মটি ইওসিনের প্রথম দিকর তথা এখন হতে প্রায় ৫.৪ কোটি বছর আগের বলে নির্ধারিত হয়েছে। Palmer, D., সম্পাদক (১৯৯৯)। The Marshall Illustrated Encyclopedia of Dinosaurs and Prehistoric Animals। London: Marshall Editions। পৃষ্ঠা 255। আইএসবিএন 1-84028-152-9।  Engels, Sandra; Schultz, Julia A. (জুন ২০১৯)। "Evolution of the power stroke in early Equoidea (Perissodactyla, Mammalia)"। Palaeobiodiversity and Palaeoenvironments (ইংরেজি ভাষায়)। 99 (2): 271–291। আইএসএসএন 1867-1594। ডিওআই:10.1007/s12549-018-0341-4।  Janis, Christine (১৯৭৬)। "The Evolutionary Strategy of the Equidae and the Origins of Rumen and Cecal Digestion"। Evolution (ইংরেজি ভাষায়)। 30 (4): 757–774। আইএসএসএন 1558-5646। ডিওআই:10.1111/j.1558-5646.1976.tb00957.x। পিএমআইডি 28563331।
কথাবত্থু

অভিধর্ম পিটকের অন্যতম গ্রন্থ হলো কথাবত্থু।এই গ্রন্থটির সংকলন করেছিলেন মোগ্গলিপুত্র তিষ্য। সম্রাট অশোকের রাজত্বকালে তৃতীয় বৌদ্ধ মহাসঙ্গীতির অবসানে মোগ্গলিপুত্র তিষ্য স্থবির গ্রন্থটি রচনা করেন।কথাবত্থু প্রশ্নোক্তরমূলক গ্রন্থ। "সুমঙ্গলবিলাসিনী " গ্রন্থে উল্লেখ আছে - "এটি অভিধর্ম পিটকের তৃতীয় গ্রন্থ।" আত্মার অস্তিত্ব নিয়ে ধারণা তথা সূত্রে উল্লেখিত বিভিন্ন বিষয়ে বিভিন্ন উপদলে বিভক্ত ভিক্ষুসংঘের মধ্যে যে ভ্রান্ত ধারণা সৃষ্টি হয়েছিল তা এখানে(কথাবত্থু) যুক্তিতর্কের মাধ্যমে সমাধান করা হয়েছে। কথাবত্থু সেই মনস্তাত্ত্বিক বৌদ্ধ ধর্মশাস্ত্র অভিধর্ম পিটকের অন্তর্গত একটি। এই গ্রন্থে বৌদ্ধ থেরবাদীদের সাথে বৌদ্ধ অন্যমতাবলম্বীদের সাথে তর্কের মাধ্যমে প্রশ্ন- উত্তর দেখা যায়।কথাবত্থু গ্রন্থের শুরুতে স্থান পেয়েছে থেরবাদী ও পুদ্গলবাদীদের প্রশ্নোক্তর পর্ব। সেই প্রশ্নোক্তরের ধরনটি ছিল এরূপ- প্রশ্ন(থেরবাদী): পুদ্গল (ব্যক্তি) কি বাস্তব? পুদ্গল নামক ধারণাটি কি পারমার্থিক সত্যের ধারণায় সমর্থিত? উত্তর(পুদ্গলবাদী): হ্যাঁ। প্রশ্ন: বাস্তব আর পারমার্থিক সত্য যেভাবে পরিচিত, পুদ্গলও কি সেই একইভাব স্বীকৃত? উত্তর: "না, সেভাব স্বীকৃত নয়।" এভাবে প্রশ্ন উত্তরের মাধ্যমে উক্ত গ্রন্থে থেরবাদীদের সাথে অন্য মতাবলম্বীদের তর্কের তথ্য পাওয়া যায়। গ্রন্থটিতে তেইশটি অধ্যায় আছে। প্রত্যক অধ্যায়ে আট-বারোটি করে প্রশ্নোত্তর মালা রয়েছে। মহামতি সম্রাট অশোকের সময়ে অনুষ্ঠিত তৃতীয় বৌদ্ধ মহাসঙ্গীতির সময় মোগ্গলিপুত্র তিষ্য স্থবির গ্রন্থটি সংকলন করেন।এটাকে বৌদ্ধধর্ম ও দর্শন সম্পর্কিত তর্কশাস্ত্র বলা হয়। এ-গ্রন্থ বিভিপ্ন জটিল দার্শনিক তত্ত্বের উত্তর-প্রত্যুত্তর রয়েছে। অভিধর্মের কঠিন এবং দুর্বোধ্য দার্শনিক বিষয়গুলোকে এ - গ্রন্থে যুক্তি-তর্কে সহজভাবে উপস্থাপন করা হয়েছে। গ্রন্থটিতে বুদ্ধবাণী উদ্ধৃতির মাধ্যমে অন্যান্য দার্শনিক তত্ত্ব খন্ডন করা হয়েছে। Kathavatthu, Translated into Bangli Uzzal Barua Basu, F.E.30 Decembur 2016. Pali sahittor itihas, Rabindra Bijoy Barua. P.312 Kathavatthu, trsnslated into Bangali Uzzal Barua Basu, P.xvii Kathavatthu(points of Controversy), T.B Uzzal Barua Basu, p.xx Buddhadhamma And Noitik Shiksha, NCTB,2018,P-45
মেটাপ্রোগ্রামিং

মেটাপ্রোগ্রামিং (ইংরেজি: Metaprogramming)হলো প্রোগ্রামিংয়ের এমন এক কৌশল যেখানে কম্পিউটার প্রোগ্রামগুলো অন্য প্রোগ্রামগুলোকে তাদের অন্তর্ভুক্ত ডেটা হিসেবে বিচার করতে পারে। এর মানে দাঁড়াচ্ছে একটি প্রোগ্রাম অন্য কোনো প্রোগ্রামকে পড়া, বিশ্লেষণ ও রূপান্তর করতে পারে -এমনকি প্রোগ্রামগুলোর চলন্ত অবস্থায় সেগুলোকে পরিবর্তন করতে পারে। ফলে, এটা প্রোগ্রামারদের কোনো সমস্যা সমাধানে লেখা কোডের লাইন সংখ্যা কমাতে পারে, এতে ডেভলপমেন্টের সময় কম লাগে। এটা কার্যকরীভাবে উদ্ভূত নতুন প্রোগ্রামিং সমস্যাগুলো রিকম্পাইল ছাড়া সমাধান করে প্রোগ্রামের নমনীয়তা দারুণ বাড়িয়ে দেয় । মেটাপ্রোগ্রামিংয়ের মাধ্যমে কম্পিউটিংয়ের কাজ রান টাইমের বদলে কম্পাইল টাইমে স্থানান্তর করা যায় ও স্বপরিবর্তনযোগ্য কোড লেখা যায়। মেটাপ্রোগ্রামিংয়ের সাহায্যে লেখা কোডগুলো জেনেরিক প্রোগ্রামিং প্যারাডাইমের আওতায় পড়ে। স্বয়ং প্রোগ্রামিং ভাষাটিকেই ফার্স্ট ক্লাস ডেটা টাইপ হিসেবে পাওয়া খুবই ব্যবহারবান্ধব(যেমন লিস্প, প্রোলগ, স্নবল এসবে আছে); যা হোমোআইকনিসিটি নামে পরিচিত। জেনেরিক প্রোগ্রামিং মেটাপ্রোগ্রামিংয়ের এমন একটি সুবিধা দেয়, যেখানে ডেটা টাইপ উল্লেখ না করে কোড লেখা যায়, পরবর্তীতে যেগুলো ব্যবহারের সময় প্যারামিটারের মাধ্যমে উল্লেখ করলেই চলে। মেটাপ্রোগ্রামিংয়ের একটি সহজ উদাহরণ হলো এই পসিক্স শেল স্ক্রিপ্টটি, যা একইসাথে জেনারেটিভ প্রোগ্রামিংয়ের উদাহরণও: #!/bin/sh # metaprogram echo '#!/bin/sh' > program for i in $(seq 992) do echo "echo $i" >> program done chmod +x program এই স্ক্রিপ্টটি (বা, প্রোগ্রামটি) একটি ৯৯৩-লাইন প্রোগ্রাম আউটপুট দেয়, যাতে ১-৯৯২ পর্যন্ত সংখ্যাগুলো থাকে। এটা শুধু কোড ব্যবহার করে আরো কোড লেখার জন্য; স্ক্রিপ্টটি সংখ্যা প্রিন্ট করার জন্য সবচেয়ে কার্যকরী উপায় নয়। এটা সত্ত্বেও, একজন প্রোগ্রামার এই মেটাপ্রোগ্রামটিকে মিনিটেরও কম সময়ে চালাতে পারেন, যাতে ১০০০ লাইনের কোড তিনি পেয়ে যাবেন। কোয়াইন বিশেষ ধরনের একটি মেটাপ্রোগ্রাম, যা নিজের সোর্স কোড নিজেই তৈরি করে। কোয়াইন মূলত শুধু তত্ত্বীয় কিংবা বিনোদনমূলক ব্যবহারের জন্য। কমন লিস্প ও লিস্পের অধিকাংশ উত্তরসূরী। স্কিম হাইজেনিক ম্যাক্রোসমূহ ম্যাক্রোএমএল রেকেট টেম্পলেট হ্যাসকেল স্ক্যালা ম্যাক্রোসমূহ ক্লোজিউর ম্যাক্রোসমূহ নিম রাস্ট নিচের প্রোগ্রামিং ভাষাগুলো মেটাক্লাসসমূহ সরবরাহ করে: সাধারণ লিসফ পাইথন নিল] গ্রুভি রুবি স্মলটক এক্স ম্যাক্রোসমূহ সি++ টেমপ্লেটসমূহ ডি সাধারণ লিস্প, স্কিম এবং অন্যসব লিস্প উত্তরসূরী নিম মেটাএমএল মেটাওক্যামেল স্ক্যালা টেরা Harald Sondergaard। "Course on Program Analysis and Transformation"। সংগ্রহের তারিখ ১৮ সেপ্টেম্বর ২০১৪।  Czarnecki, Krzysztof; Eisenecker, Ulrich W. (২০০০)। Generative Programming। আইএসবিএন 0-201-30977-7।  Walker, Max। "The Art of Metaprogrmming in Java"। New Circle। ১৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৪।